ອິນໂດເນເຊຍ ຮວມຢູ່ໃນ ບັນດາປະເທດທີ່ມີ ການສັນຈອນຕິດຂັດ ຫລາຍທີ່ສຸດໃນໂລກ 
ອິນໂດເນເຊຍ ແມ່ນນຶ່ງ ໃນສາມປະເທດ ເອເຊຍອາຄະເນ ທີ່ມີການສັນຈອນຕິດຂັດ ຮ້າຍແຮງທີ່ສຸດໃນໂລກ. .
ສາມ ໃນຈຳນວນສິບເມືອງ ທີ່ມີລົດຕິດ ຂີ້ຮ້າຍທີ່ສຸດໃນໂລກ ແມ່ນຢູ່ໃນບັນດາປະເທດເອເຊຍອາຄະເນ ນັກຂ່າວ ວີໂອເອ Steve Herman ທີ່ບາງກອກ ຊຶ່ງເປັນເມືອງອັນດັບທີ 8 ຢູ່ໃນ ບັນຊີລາຍຊື່ ກ່າວວ່າ ຂໍ້ມູນທີ່ເກັບກຳຫວ່າງມໍ່ໆມານີ້ ໄດ້ເປີດ ເຜີຍໃຫ້ເຫັນວ່າ ບັນດາຜູ້ຂັບລົດ ຢູ່ໃນເມືອງຕ່າງໆທົ່ວໂລກ ພາກັນໃຊ້ເວລາໂດຍສະເລ່ຍແລ້ວ ນຶ່ງສ່ວນສາມ ໃນການເດີນ ທາງຂອງເຂົາເຈົ້ານັ່ງຢູ່ຊື່ໆ ຊຶ່ງ ກິ່ງສະຫວັນ ຈະນຳເລື້ອງນີ້ ມາສະເໜີທ່ານ ມັນເປັນຂອງທຳມະດາ ທີ່ບັນດາຜູ້ຂັບລົດຢູ່ຕາມຫົວເມືອງ ໃຫຍ່ໆໃນເອເຊຍ ພາກັນລະເວັ້ນ ທີ່ຈະເສົ້າໂສກເສຍໃຈ ທີ່ ເຂົາເຈົ້າໄດ້ປະສົບ ກັບສະພາບລົດຕິດ ທີ່ຂີ້ຮ້າຍສຸດຢູ່ໃນໂລກ ເຖິງຢ່າງໃດກໍດີ ນອກຈາກ ວ່າຜູ້ໃດຜູ້ນຶ່ງຢູ່ນະຄອນ Jakarta ທີ່ພາກັນແນມເບິ່ງລົດຢູ່ທາງໜ້າ ບໍ່ມີການເໜັງຕີງແລ້ວ ມັນອາດຮ້າຍແຮງໄປກວ່ານັ້ນອີກ ບົດວິເຄາະທີ່ອີງຕາມຂໍ້ມູນການເດີນທາງທາງດາວທຽມ ຂອງບັນດາຜູ້ຂັບລົດ ຢູ່ໃນ 78 ຫົວເມືອງໃຫຍ່ໆ ໃນທົ່ວໂລກ ໂດຍໃຊ້ລະບົບບອກທາງ ຫຼືຈີພີແອັສ TomTom ນັ້ນໄດ້ ເຮັດໃຫ້ນະຄອນຫລວງຂອງ Indonesia ນຳໜ້ານະຄອນ Istanbul ໜ້ອຍນຶ່ງ ໃນການ ຢຸດຈອດ ລະຫວ່າງທີ່ມີລົດຕິດນັ້ນ ນະຄອນ Mexico ຊີຕີ້ ເມືອງ Surabaya ຂອງ Indonesia ແລະ St Petersburg ຂອງຣັດເຊຍ ພາກັນຢູ່ໃນອັນດັບຖັດໄປ ຂອງບັນ ຊີທີ່ຍືດຍາວ 10 ຫົວເມືອງທຳອິດຢູ່ໃນດັດຊະນີຢຸດໆແລ່ນ ຫຼື Magnatec Stop-Start ທີ່ເກັບກຳ ໂດຍບໍລິສັດຜະລິດນຳ້ມັນເຄື່ອງລົດ Castrol ຊຶ່ງມີ ສຳນັກງານໃຫຍ່ ຢູ່ປະເທດອັງກິດນັ້ນ ກໍຍັງມີນະຄອນ Moscow, Rome, Bangkok, Guadalajara ແລະ Buenos Aires ໃນປະເທດຈີນ ລົດຕິດຢູ່ນະຄອນ Shanghai ແມ່ນພົບເຫັນວ່າຂີ້ຮ້າຍກວ່າຢູ່ ນະຄອນປັກ ກິ່ງອີກ ບັນດາຄົນຂັບລົດ ຢູ່ນະຄອນ Shanghai ໄດ້ໃຊ້ເວລາ 33 ເປີເຊັນ ຂອງເຂົາເຈົ້າ ພາກັນນັ່ງຢູ່ລ້າໆໃນລົດ ປຽບທຽບໃສ່ຫລາຍກວ່າ 27 ເປີເຊັນໜ້ອຍນຶ່ງຂອງພວກຂັບລົດ ໃນນະຄອນ ປັກກິ່ງ ຢູ່ໃນນະຄອນ Jakarta ຫົວໜ້າສະຖາບັນຂົນສົ່ງ ແລະພັດທະນານະໂຍບາຍຂອງປະເທດ ທ່ານ Yoga Adiwinarto ອະທິບາຍວ່າ ໃນລະຍະຊົ່ວໂມງ ທີ່ມີການສັນຈອນໄປມາສູງ ສຸດນັ້ນ ທ່ານມີຄວາມຮູ້ສຶກທໍ້ແທ້ໝົດຄວາມອົດທົນ ກ່ຽວກັບສະພາບລົດຕິດແລະຢຸດໆ ແລ່ນໆຕະຫລອດມື້ ທ່ານ Adiwinarto ກ່າວວ່າ ຢູ່ໃນຂົງເຂດນະຄອນຫລວງ Jakarta ທີ່ມີປະຊາກອນ 24 ລ້ານຄົນ ມີພຽງແຕ່ 13 ເປີເຊັນ ເທົ່ານັ້ນ ໃຊ້ລະບົບຂົນສົ່ງທາງສາທາລະນະ ການລົງທຶນ ໃນດ້ານຂົນສົ່ງດ້ານສາທາລະນະ ຢູູ່ໃນນະຄອນຫລວງ Indonesia ໄດ້ເລີ້ມ ໃນປີ 2014 ປັດຈຸບັນນີ້ ກຳລັງມີການກໍ່ສ້າງ ຂັ້ນເລີ້ມຕົ້ນ ຂອງລະບົບລົດໄຟໃຕ້ດິນ ທີ່ຮູ້ ກັນວ່າ Mass Rapid Transit ທີ່ສ່ວນໃຫຍ່ ໄດ້ຮັບການເງິນຈາກຍີ່ປຸ່ນ ທ່ານ Adiwinarto ກ່າວວ່າ ມັນໜ້ອຍເກີນໄປ ແລະກໍຊ້າໂພດແລ້ວ ໃນຄວາມພະຍາຍາມເພື່ອຫາທາງບັນເທົາ ສະພາບລົດຕິດ ລັດຖະບານ ໄດ້ຍົກເລິກການຊ່ວຍເຫລືອດ້ານນຳ້ມັນ ແລະຫ້າມບໍ່ໃຫ້ມີການຂີ່ລົດຈັກ ຢູ່ຕາມຖະໜົນສາຍຕ່າງໆໃນ ນະ ຄອນຫລວງ ນະຄອນ Jakarta ວາງແຜນໄວ້ວ່າ ໃນປີໜ້ານີ້ ຈະຕິດຕັ້ງລະບົບຄິດໄລ່ຄ່າ ໃຊ້ທາງແບບ ອີເລັກໂທຣນິກ ຢູ່ໃນຖະໜົນສອງສາຍທີ່ມີລົດຕິດຫຼາຍທີ່ສຸດ ທ່ານ Adiwinarto ທີ່ ສະຖາບັນຂົນສົ່ງ ແລະພັດທະນານະໂຍບາຍ ທຳນາຍວ່າ ການເດີນທາງດ້ວຍລະບົບຂົນສົ່ງສາທາລະນະ ໃນແຕ່ລະມື້ ໃນທີ່ສຸດຫລັງຈາກນັ້ນ ກໍຄວນຈະເລີ້ມ ເຫັນຜົນ ຈົນກວ່າວັນນັ້ນຈະມາເຖິງ ບັນດາຜູ້ເດີນທາງໂດຍທາງລົດ ທີ່ນະຄອນ Jakarta ໄດ້ແຕ່ ພຽງອິດສາ ພວກຄົນຂັບລົດ ຢູ່ເມືອງ Teampere ປະເທດ Finland ແລະນະຄອນ Rotterdam ປະເທດ Netherlands ຊຶ່ງການສຳຫລວດເວົ້າວ່າ ເປັນເມືອງທີ່ມີການສັນ ຈອນໄປມາສະດວກທີ່ສຸດ ບໍ່ມີລົດຕິດເລີຍ